Fül-orr-gégészet | Beavatkozásokról szakorvosoknak - Resorb Medical
dekany.gyorgy@resorbmedical.hu
+36-70-452-2154
Bipoláris elektródok
Monopoláris elektródok
Bipoláris csipeszek
Hemosztatikus orrtamponok
A rádiófrekvenciás sebészetről
Plasztikai- és esztétikai sebészet
Szájsebészet és fogászati implantológia
Proktológia, urológia
Demó igény
Beavatkozásokról szakorvosoknak
Változatos alkalmazások fül-orr-gégészetben
„A Sutter bipoláris volumen redukciós technológiája biztató eredményekkel szolgálhat horkolós és enyhe OSA-ban szenvedő betegeknek. Egyetlen kezeléssel jelentősen csökkent a horkolás intenzitása, javult az alvás minősége és így az életminőség is a napközbeni álmosság csökkenésével.”
The Journal of Laryngology & Otology (2009), 123, 750-754
A rádiófrekvenciás sebészet talán legsokoldalúbban kihasználható területe a fül-orr-gégészet. A gégesebészet kivételével a lézer az itt felsorolt beavatkozásoknál -és egyáltalán ami nyálkahártyát érint- már nem javasolt. Különösen igaz ez a RaVoRTM-ral (rádiófrekvenciás volumen redukció) szubmukózálisan kezelhető képletekre.
A Curis® generátor RaVoRTM üzemmódja Auto Stop funkcióval (1. ábra), valamint a 3P technológiával kombinálva egyedülállóan hatékony és kényelmes kezelését teszi lehetővé az orrkagylóknak, a lágyszájpadnak, a nyelvgyöknek, stb. Az adott pillanatban optimális teljesítmény leadását szolgáló AutoRFTM a BM-780 II készülékben is segíti a beavatkozásokat. A Curis® használatakor az Audio feedback hangtónusa hasznos információval szolgálhat az orvosnak és a betegnek is a kezelt szövetben lezajló folyamatról.
1. ábra – RaVoRTM üzemmód választásakor bekapcsol az Auto Stop
A Sutter elsősorban fül-orr gégészeti beavatkozásokhoz kidolgozta Procedure Guidelines* sorozatát, amelyekben megadja a javasolt készülék beállításokat és teljesítményeket is.
*A fenti információk a gyártó és forgalmazó részéről általános javaslatoknak minősülnek, a felhasználók számára ezek betartása nem kötelező érvényű. A gyártó és forgalmazó nem vállalnak felelősséget az egyes beavatkozások eredményességéért és azok bármilyen közvetlen vagy közvetett következményeiért.
A horkolás és OSA (Obstruktív Sleep Apnoé) rádiófrekvenciás kezelése
700462 „Binner” típusú bipoláris RaVoRTM tűelektród, munkahossz: 110 mm
A RaVoRTM modern sebészeti technológia, amely hatékonyan és hosszú távon csökkenti a hipertrófiás orrkagylók méretét (2. ábra), de ugyanakkor, nem befolyásolja a nyálkahártya épségét és funkcióit. A kezelés biztonságos, gyors és egyszerű. Más rádiófrekvenciás készülékekkel – rendszerekkel összehasonlítva előnyös, hogy az elektródok sokszor használhatók (autoklávozhatók) és ezzel a beavatkozás költségei alacsonyan tarthatók.
2. ábra – Alsó orrkagyló – eredeti állapot és jelentősen tágabb orrjárat 6 hónappal a beavatkozás után
Letölthető Procedure Guidelines – Orrkagylók
Lágyszájpad és UPPP
700495 Lágyszájpadhoz való bipoláris RaVoRTM tűelektród, munkahossz: 110 mm
A rádiófrekvenciás beavatkozások a 700495-ös lágyszájpad elektróddal minimálisan invazívak (3. ábra). A betegek jól tolerálják egynapos sebészeti kezelések alkalmával. A lágyszájpadon végzett RaVoRTM beavatkozás mellett a 360342-es ARROWtipTM tűelektróddal (lásd. tonsillotomiánál) az uvula megkisebbíthető és háromszög-bemetszésekkel a hátsógarat ív ehhez alakítható (4. ábra).
3. ábra – beszúrási pontok a lágyszájpadban
4. ábra – az UPPP (uvulo-palato-pharyngoplasztika) – monopoláris rész: bemetszések ARROWtipTM tűelektróddal
Letölthető Procedure Guidelines – Lágyszájpad
Hátsógarat ív
700489 „Webbing” bipoláris tűelektród, munkahossz: 110 mm
A hátsógarat ívek merevítéséhez – zsugorításához 2-2 laesio képzésére lehet szükség (5. ábra).
5. ábra – Hátsógarat ív rögtön a rf. bevatkozás után…
… és 2 héttel utána.
Semmilyen peri- vagy posztoperatív komplikációval nem jár, így a Webbing elektród alkalmazása ambuláns módon ideális.
700499 Nyelvgyökhöz való bipoláris RaVoRTM tűelektród, munkahossz: 110 mm
A rádiófrekevenciás nyelgyök volumen redukció (6. és 7. ábrák) más sebészeti technikákkal együtt alkalmazva az alvással összefüggő légzési rendellenességek jelentős javulását eredményezheti. Alkalmazása különösen javasolt nyelvgyöki kollapszusos betegeknél.
6. ábra – Beszúrási pontok a nyelvgyökben
7. ábra – A nyelvgyök elektród alacsony-lapos profilja és erős szára lehetővé teszi a pontos beszúrást
Letölthető Procedure Guidelines – Nyelvgyök
A garatmandulák zsugorítása az orrkagylóknál már ismertetett 700462-es „Binner” elektróddal lehetséges. Mindkét oldalon a mandulák méretétől függően 2, 3 vagy 4 koagulációs zónát hozhatunk létre.
Letölthető Procedure Guidelines – Garatmandulák
Rádiófrekvenciás tonsillotomia
A rádiófrekevnciás tonsillotomia biztonságos és könnyen tanulható beavatkozás. Gyermekek szimptomatikus tonsilláris hyperpalsiája esetén különösen előnyös a rádiófrekvencia alkalmazása a tonsilla részbeni vagy akár teljes szöveti tömegének eltávolítására (8. és 9. ábrák). Krónikus tonsillitisben viszont ellenjavallt.
8. ábra – A mandulák kiálló része a szájpad ívével párhuzamos bemetszéssel távolítható el.
9. ábra – Műtéti terület rádiófrekevenciás tonsillotomia közben.
360342 ARROWtipTM tűelektród, 45°, munkahossz: 65 mm
360365 ARROWtipTM lapított végű „Tonsillotomia elektród”, 45°, munkahossz: 65 mm
715019 Monopoláris koag.-szívócső, hajlítható, munkahossz: 13 cm. Átmérő: 4,3 mm, lumen: 3 mm.
780175SG SuperGliss® non-stick bipoláris csipesz, hossz: 20 cm, 1 mm-es hajított végekkel.
Letölthető Procedure Guidelines – Tonsillotomia
Rádiófrekvenciás tonsillectomia
10. ábra – 700960SG biopláris non-stick tonsillectomia fogó
Az újonnan fejlesztett To-BiTETM (10. ábra) 4 funkciót egyesít egy eszközben, ezek: fogás, koaguláció, vágás, szívás. A hagyományos módszerrel szemben biztonságosabb és hatékony eszköz, amellyel a tonsillectomia gyorsabb és könnyebb is. Az eszköz végei a SuperGliss® non-stick csipeszeknél megismerhető különleges fémötvözetből készültek. A To-BiTETM működését és használatát bemutatja a Sutter honlapján található 5 db videó. Ezek a Médiatár/Videók menüpontból könnyen elérhetők.
Rádiófrekvenciás gégesebészet
A lézeres beavatkozásokkal összehasonlítva a rádiófrekvenciás gégesebészet ARROWtipTM mikroelektródokkal számos előnnyel jár:
Semmilyen különösebb biztonsági elővigyázatosságra nincs szükség,
A sebész folyamatos taktilis visszajelzést kap az érintett szövetekről,
A CUT1-CUT2 módokat szükségszerűen váltva, max. 20-25 W teljesítmény mellett a karbonizáció esélye minimális. A vágással egyidőben a vérzéscsillapítás is megtörténik (CUT2)
Az 5 különböző szögállású ARROWtipTM gégesebészeti mikroelektródokkal a gége minden anatómiai pontja elérhető a beteg forgatása nélkül, a „sarkok körül ” is precíz vágás lehetőségével követvén a tumor természetes határait.
A Sutter technológiája olcsóbb a beszerzés és a működtetés / amortizáció szempontjából is.
A rádiófrekvenciás gégesebészeti műtétet nagyban megkönnyítheti a 715017-es monopoláris szívócső használata is (11. ábra).
11. ábra – A Sutter gégesebészethez fejlesztett 360371-360375 ARROWtipTM mikroelektródjai és 715017 monopoláris szívócsöve: átmérője 3,3 mm, lumen 2 mm, munkahossz: 25,5 cm.
Ez megfelelő monopoláris csatlakozó kábellel bármilyen másik, akár régebbi elektrosebészeti készülékhez is kapcsolható annak érdekében, hogy –lehetőség szerint- a Curis® generátorral végzett vágó funkciók megszakítás nélkül (a monopol. csatlakozók cserélgetése nélkül) rendelkezésre álljanak.
A Sutter rádiófrekvenciás gégesebészetéről bővebb információ Prof. J. Basterra (Valencia/Spanyolország) Application report-jában olvasható és a Videóknál (az első néhány között) beavatkozások is megtekinthetők.
Letölthető Procedure Guidelines – Gégesebészet
A rádiófrekvenciás sebészet javallt az orr előrehaladott rosacea-jának (rhinolphyma) esztétikai kezelésében. Ha a beavatkozást helyi érzéstelenítésben végezzük, akkor javasolt kb. 25 perccel az injekciók előtt a kezelendő bőrfelszínt anesztetikus kenőccsel (pl. EMLA krémmel) átkenni. Perioperatív szedáció is javasolt lehet.
Használat előtt győződjünk meg a hurokelektród épségéről. A beavatkozás főbb lépéseit a 12 a-c ábrák szemlétetik.
12a. ábra – rhinophyma resectio: óvatosan, az orrporcot ne érintsük!
12b. ábra – bipoláris koaguláció
12c. ábra – a sebszélek eldolgozása gömbelektróddal
360812 Háromszög-hurok, szára hajlítható, átmérő: 9 mm
360817 Gömbelektród, szára hajlítható, átmérő: 3 mm
780175SG SuperGliss® non-stick bipoláris csipesz, hossz: 20 cm, 1 mm-es hajított végekke
Letölthető Procedure Guidelines – Rhinophyma
Az orrnyálkahártya felszínén lévő hajszálerek rádiófrekvenciás koagulációja új módszer a visszatérő orrvérzés (gyakran Osler kórban) kezelésére. Sokféle módszer áll rendelkezésre, de ezek ritkán eredményesek. A kevesebb hőkárosodással és költséggel járó, monolpoláris gömbelektróddal (l. előbb: Rhinophyma) végzett koaguláció alternatívája a lézeres kezelésnek és az eredmények is biztatóak (13 a-c ábrák).
13a. ábra – Rendu-Osler-Weber szindrómás beteg, műtét előtti kép
13b. ábra – a herediter hemorrhágiás teleangiectasia rf. kezelése
13c. ábra – a kezelés eredménye 6 hónappal utána
Az endoszkópos szinusz sebészet hatékony vérzéscsillapítást valamit precíz vágóteljesítményt követel az alkalmazott eszközöktől. A „hideg kés” hátrányai kiküszöbölhetők rádiófrekvenciás árammal és speciális –szögben hajló végű kéziműszerekkel, koagulátorokkal.
700946 Calvian® bipoláris koagulátor és szívócső, munkahossz: 23 cm
782181SL ELP végprofilú (1mm) SuperGliss® non-stick bipoláris csipesz, 20 cm, munkahossz: 8,5 cm
6722 Szeged, Zászló u. 10.
Curis® generátor – 4 MHz BM-780 II generátor PosiSep® és PosiSep® X Demó igény Kapcsolat
Resorb Medical YouTube
© Resorb Medical 2016